Oona Vahvelainen

Oona Vahvelainen (s. 22. heinäkuuta 1998 Hyvinkää) on suomalainen pesäpalloilija. Hän on Hyvinkään Tahkon kasvatti ja oli nostamassa seuraansa Ykköspesiksestä naisten Superpesikseen vuonna 2017. Kaudella 2018 hän pelasi Superpesiksessä 26 ottelua ja löi niissä kolme ja toi neljä juoksua. Kärkilyöntipisteitä hän keräsi kauden aikana 57. Vahvelainen pelaa myös kaudella 2019 Superpesistä Tahkon joukkueessa.

Oona Vahvelaisen kolmossisarista Lotta on myös pelannut pesäpalloa Superpesiksessä ja Tessa ykköspesiksessä. Heidän vanhempansa Markku ja Ulla ovat myös pelanneet pesäpalloa pääsarjatasolla.

Lähteet 

Suomalaiset pesäpalloilijat
Hyvinkään Tahkon pelaajat
Vuonna 1998 syntyneet
Elävät henkilöt